̀ и а́зъ ѻкая́нный ѿча́янъ є́смь мно́гихъ ра́ди грѣхѡ́въ мои́хъ, позна́нъ же бы́въ неизрече́ннагѡ ра́ди человѣколю́бія твоегѡ̀, и неизмѣ́римыя пучи́ны щедро́тъ твои́хъ, въ ню́же пове́рглъ єсѝ ѿча́яніе душѝ моея̀, дерза́ю собира́ти у́мъ мо́й во ст҃у́ю па́мять твою̀, и востая̀ понѐ єди́но моле́ніе со стра́хомъ и тре́петомъ мно́гимъ сотворю̀, да сподо́блюся и а́зъ недосто́йный ра́бъ тво́й бы́ти, и имѣ́ти по благода́ти у́мъ безви́денъ, невоѡбрази́теленъ, и неѡбразови́денъ, и невеще́ственъ, тебѣ̀ єди́ному бг҃у, и творцу̀ вся́ческихъ припа́дати, я́коже нѣ́когда даніи́лъ предъ̑ а́гг҃ломъ твои́мъ на колѣ́ну и дла́нѣхъ ру́къ: и пе́рвѣе благодаре́ніе, пото́мъ исповѣ́даніе приноси́ти предъ̑ тобо́ю, и та́кѡ всест҃у́ю твою̀ во́лю проси́ти начина́ю ѻкая́нный а́зъ, благодаре́ніе тебѣ̀ воздая̀ ѡ всѣ́хъ благи́хъ, и́хже сподоби́лъ мя̀ єсѝ, пе́рсть, пра́хъ, пе́пелъ